Oma esimesel surfivõistlusel olin 14 või 15.
Mäletan, kuidas ma selle aja naissurfareid vaatasin.
Ja mõtlesin lihtsalt:
„Jah, just seda ma teha tahangi.
Minust saab maailma parim surfar.“
See oli nii loomulik.
Mind paelub selline esinemine.
Oled otsekui laval.
Olen proovinud tantsimist ja muud,
aga surfamine oli nii naiselik ja stiilne.
Kaks aastat hiljem, seesama võistlus.
Mul oli võimalus osaleda.
Võtsin koolist paar vaba päeva.
Esimesel aastal
sain jagu kõigist oma eeskujudest ja võitsin maailmameistri tiitli.
Võitsin ka järgmisel ja ülejärgmisel aastal.
Ja üleülejärgmisel.
Gilmore taas püsti.
Ta otsib barrel'it.
Ootab ja alustab seest… Võrratu oskus lainet lugeda!
Ja ta väljub. Milline pingutus!
Minu jaoks oli see täiuslik sõit.
Ma mäletan Stephi karjääri algust.
Oli selge, et ta on kaugelt…
11X MAAILMAMEISTER
…kõigi aegade parim naissurfar.
Stephanie Gilmore on nüüd seitsmekordne maailmameister.
Ei tea. Lihtsalt… Mulle meeldib Steph, olen ta fänn.
Kuhu nüüd? Kaheksas, üheksas? Kelly Slater? Mis järgneb?
Vihkan seda küsimust.
On ainult üks Steph.
Ta on meie spordiala legend.
Aga kui vaadata tema surfikarjääri algust…
Sel ajal oli kõik teisiti.
Gilmore'i puhas ja hoogne surfistiil.
Naistesurf on edasi arenenud.
Võita on palju raskem.
Tatiana Weston-Webb.
Kõik on olemas: kiirus, jõud, hoog.
HETKEL MAAILMAS 4.
Uued surfarid
on riskialtimad.
Johanne Defay, väga agressiivne.
HETKEL MAAILMAS 2.
Nad lähenevad lainele palju jõulisemalt.
4X MAAILMAMEISTER
Carissa Moore üllatas ka iseennast.
See oleks nagu sootuks teine spordiala.
Klassikalised pöörded nagu Gilmore'il…
Nii rafineeritud ja graatsiline.
…vastamisi riskantsete õhulendude ja jõudemonstratsioonidega.
Ja spordiala iseloom on muutumas.
Stephile on see raske. Ta on alati olnud stiilikuninganna.
Seega peab ta võitma, tõestamaks, et on endiselt tiitlinõudleja.
Jahtides kuningannat
OAXACA MEHHIKO
SEITSMEKORDNE MAAILMAMEISTER
Kell on nii vähe. Ärkan harva nõnda vara.
Uustulnukana ehk ärkasin, aga…
Ausõna, Johanne lahkub vist umbes nelja paiku.
Nad on täiesti teist liiki inimesed.
Aitäh hommikusöögi eest.
See on mu töö.
Osalen maailmakarikal 15. aastat.
Mu õnnešortsid. Ma ei ole ebausklik, aga…
Olen oma stiilis kindel, kuid asi muutub aina raskemaks.
Uue põlvkonna naised
on uskumatult andekad, neile meeldib vaatemängu pakkuda.
Kiirus, jõulised pöörded.
Läki.
Mu hooaeg pole kuigi hea olnud.
Ma ei mäletagi, millal viimati etapi võitsin. Kas teie teate?
Uskumatu, et olen siin vanim naine.
Kõik on nii kähku käinud.
Kas vanuse küsimine on ebaviisakas?
Ei. Olen 33-aastane.
Kõige vanem naissurfar on vist 37-aastaselt pensionile jäänud.
Laste kõrvalt oleks kindlasti väga raske võistelda.
Mitte et mul laste saamisega kiire oleks, aga kadestan poisse,
kes võivad saada trobikonna lapsi ja samal ajal karjääri teha.
See võib päris meeldiv olla.
Kuna karikal on nii palju andekaid naisi, ei saa teha asja poole vinnaga.
Ma pean keskenduma ja üritama iga hinna eest võita.
Ma olen seitsmekordne maailmameister,
aga vajan veel ühte tiitlit, et olla aegade parim.
Mehhikos tuleb kõik mängu panna.
CORONA OPEN MEXICO TOOB TEIENI QUIKSILVER
MEHHIKO - BARRA DE LA CRUZ VAIKNE OOKEAN
Buenos días. Tere tulemast imeilusasse Barra de La Cruzi.
Corona Open Mexico toob teieni Quiksilver.
Algab Maailma Surfiliiga maailmakarikavõistluste seitsmes etapp.
MAAILMAKARIKA ETAPP 7/9
Vaata seda väikemeest. - Tere, semu.
See on tervitustseremoonia.
Ta teeb crip walk'i.
Jäänud on veel kaks etappi,
nii et võimalused finaalidesse jõuda on piiratud.
Mehhiko ja Tahiti, ongi kõik.
Et hooaja lõpus finaalides võistelda…
ENDINE WSL-I SURFAR
…peavad surfarid jõudma viie parima hulka.
Pärast Mehhiko ja Tahiti etappe hakkavad viis parimat
püüdma maailmameistri tiitlit.
Tyler Wright langes üldjärjestuses seitsmendaks.
Pärast võitu on Johanne Defay teisel kohal.
Tatiana on nimekirjas neljas.
MAAILMAKARIKA ÜLDJÄRJESTUS
Stephanie Gilmore, üks kõigi aegade parimaid,
ei ole sel aastal võitnud.
Meistritiitli püüdmiseks
pead jõudma finaali, etappe võitma.
Ja Steph praegu seda ei tee.
Ta peab Mehhikos võitma, et jääda viie parima hulka ja finaalidesse pääseda.
Kokku lähevad Stephanie Gilmore ja Bronte Macaulay.
Stephi peetakse planeedi stiilseimaks surfariks.
Sujuv, rafineeritud, elegantne.
Läheb lahti.
Bronte Macaulay laskub lainele, selg laine poole.
Siit tulevad kõrged punktid.
6,4.
Heal päeval võib igaüks neist maailmameistreid lüüa.
Ja Steph Gilmore mõistab seda väga hästi.
Stephanie Gilmore, sul on vaja 6,87 punkti.
Ole nüüd tubli.
Stephanie Gilmore, naeratav palgamõrvar.
Tahan maailmale näidata,
et naistesurf on tohutult kaunis ja lahe,
aga ka võistluslik.
Ta suudab sooritada ülikeerulisi pöördeid stiilselt.
Nii et Stephi alahindamine on alati ohtlik.
SURFIAJAKIRJANIK
Ta pingutab sellel pöördel pisut rohkemgi.
Ja 7,37.
Tres, dos, uno.
Stephanie võidab.
LÕPLIK PUNKTISUMMA
Oled praegu viies.
Sellele kohale konkureerib kolm tüdrukut.
Väga raske on, üritan sellele mitte mõelda.
Vist. Aitäh, et seda mainisid.
Aitäh sulle. Palju õnne, Steph. - Aitäh.
Tänan.
Stephi oskuste pagas on tohutu.
3X MAAILMAMEISTER PENSIONIL
Seetõttu tunneb ta, et ei peagi iga kord maksimumi välja panema,
duelli võitmiseks.
Ja siis on siin naised nagu Johanne Defay.
Ta on sel aastal etapi võitnud.
Ja ta on valmis igal laineosal kõike mängu panema.
Iga viie või kümne aasta tagant näeme
uut põlvkonda, kellel veel paremini läheb.
Johanne on osa põlvkonnast, kes Stephi jumaldades üles on kasvanud.
Nüüd tahavad nad tema krooni endale.
Olen Johanne Defay, professionaalne surfar.
HETKEL MAAILMAS 2.
Sündisin keset Prantsusmaad, kus ookeani pole.
Nii et mu elu ei pidanud niimoodi minema.
Johanne oli surfar,
kelle tulekut ei osanud oodatagi.
Nad kutsuvad mind mustaks hobuseks.
Teen parimad tulemused siis, kui minus ohtu ei nähta.
Kui ta esiviisikusse jõuab, võib see kõik pea peale pöörata.
Tahan väga viie parima hulka jõuda,
sest, jah, see võib tervet mu karjääri muuta.
Ülipõnev jõukatsumine Johanne Defay ja Brisa Hennessy vahel.
Olud on päris head.
KOHTUNIKE RUUM
Võime näha häid punkte.
No nii. Esimene laine.
Johanne Defay päralt on väga korralik laine.
Sealt ta tuleb. Vaatame, mida ta nüüd teeb.
See on jalgadele tohutu koormus.
Aga ma olen heas vormis, sellele ma võitu püüdes loodangi.
Võrratu pööre punaselt.
Väga kena.
Tubli tüdruk.
Tal on nüüd eesõigus.
Johanne Defay sai esimesena laine valida.
Johanne'il on agressiivsust.
Põmaki!
Ta sai hea laine. Tõeliselt hea.
Johanne Defay, 6,23.
KAKS PARIMAT TULEMUST
Olgu, jätkame.
Brisa Hennessy.
Head punktid.
Kas Johanne Defay vajab punktilisa?
Olen suutnud jalgu pisut säästa,
õigel hetkel paaru juurde panna.
Johanne Defay vastab.
Ründa!
Tundub, et ta ootab. Ja hüppab. Võimas lõpp.
Jah. Juubeldamine on põhjendatud. Johanne Defay näitab emotsioone.
Hea lõpp.
Väga terav, duelli parim pööre.
LÕPLIK PUNKTISUMMA
Jah. Hea lõpp.
Arvan, et Johanne on ihu ja hingega asja juures.
Aga tema teekond ei ole sugugi lihtne olnud.
Surf on väga kulukas spordiala.
Sponsori leidmine on ülimalt tähtis.
Minu 18. eluaastani maksis Roxy kinni kõik spordiga seotud kulutused.
Aga aasta lõpus
olin ma 19-aastane ja Roxy ei uuendanud lepingut.
See on väga tavaline, et kõigil naistel ei ole rahastajaid.
Nii et Steph Gilmore'iga võrreldes…
Vahe on pöörane.
TELEREKLAAM
Stephil on sponsorlepingud Breitlingi,
Nikoni ja Audiga.
Kui Johanne'i-sugune tiitli eest võitlev sportlane
sponsoritest ilma jääb, võib see kõike muuta.
Naiste hulgas on kahjuks
vaid mõned õnnelikud, kes korralikult teenivad.
Ülejäänud püüavad ots otsaga välja tulla.
Olgu. Võte!
Olen Tatiana Weston-Webb,
25-aastane professionaalne surfar.
HETKEL MAAILMAS 4.
Tatiana on maailmakarika must hobune.
Näevad head välja.
Ma tahaksin väga ka austreid maitsta.
Rahaline seis on tuuril äärmiselt ebavõrdne.
Nii et kui sulle makstakse, pead sa olema parimatest parim.
Sinus peab kõik olemas olema.
Sind peab olema kerge turustada.
Anna friikat.
Tahan väga meistriks tulla.
Nii paljud on minus kahelnud. Tore oleks näidata, et nad eksisid.
Steph on seitsmekordne meister, aga ma saan temast jagu.
Anna üks kaamerale.
Esmalt mina, siis kaamera.
Toit teeb mind õnnelikuks. Ja surf.
Aga peamiselt toit.
Ja surf.
Tatiana on äärmiselt vihane konkurent.
Ta ei anna armu ja teeb võidu nimel kõik.
1. RAUND
Järgmisena näeme Sage Ericksoni ja Tatiana Weston-Webbi.
Seal! See on tema leivanumber, snap.
Ülivõimas.
Sõidetamatu laine.
Kas ta jääb püsti? Näita kohtunikele, et sa kontrollid oma sõitu.
Ta oli nii hea.
Väiksem laine, väga ilus surf.
Weston-Webb asub tööle.
Tüdrukud nagu mina ja Johanne… Me teeme võimsaid pöördeid,
sest need meeldivad kohtunikele.
Samal ajal agressiivne ja ilus.
Glamuurisähvatused.
Tatiana on juba mõned aastad
Carissa, Stephi ja Tyleri jalgealust tasapisi õõnestanud.
Nüüd on ta nähtavasti mõistnud, et kuulub siia.
Ta ei karda kedagi.
Tati Weston-Webb kontrollis tervet duelli.
Ma olen agressiivne võistleja.
Pean olema külmavereline ja valmis kõigeks.
Tati stardib.
Sage Erickson läheb ette.
Ta vist takistas Tatit. Sage arvas, et tal oli eesõigus.
Meil on probleem.
Kas Sage Erickson rikkus ära Weston-Webbi võimaluse häid punkte saada?
Eesõigus punasel, eks?
Sel juhul ta segas.
See tähendab, et sa ei lase konkurendil…
WSL-I PEAKOHTUNIK
…võtta lainet, millele tal on eesõigus,
jättes ta nii ilma võimalusest punktisummat kasvatada.
Sage tegi vea,
kui andis Tatile võimaluse end segamises süüdistada.
Vahelesegamise korral kaotad oma paremuselt teised punktid…
ENDINE PEAKOHTUNIK
…arvesse läheb üks tulemus.
Seega on sul loomulikult palju raskem duelli võita.
Matemaatiliselt Sage võita ei saa.
Seega pääseb edasi Tatiana Weston-Webb.
Mul oli eesõigus. - Kuradi alatu.
Ootasin sinust enamat.
Mitte sellist paska.
Tal ei oleks pidanud eesõigust olema.
Ja, kurat, ta küsis minult, kummal eesõigus on.
Vastasin, et minul.
Ta istub seal ja küsib: „Miks ma seda tegema peaksin?“
Teadsid täpselt, mida tegid.
Miks ta üldse nii sitta lainet tahtnud oleks?
Ta ütleb, et olen alatu. Et ma teen sohki ja…
Mäng on lihtsalt selline.
Tatiana ja Carissa on vees kohutavalt agressiivsed.
Agressiivsed nagu…
Nad ronivad sulle selga, su isiklikku ruumi.
Ja see ei pruugi alati ilus olla,
aga, kurat, see toob neile head punktid.
Ja selleks me ju siin olemegi.
Aga selle eest ju punkte ei anta.
Loevad kiirus, jõulisus ja hoog, mitte agressiivsus.
Sul on õigus.
Tunnen, et sul läheb hästi. - Jah.
WSL-i finaalid on kohe käes.
Näeme kohti järjest täitumas.
Carissa Moore.
Tundub, et ta tahab veel ühe meistri alistada.
Sally Fitzgibbonsi koht WSL-i esiviisikus on garanteeritud.
Kahekordne maailmameister Tyler Wright
jääb Isabella Nicholsile alla.
Kui ta tahab esiviisikusse jõuda,
peab ta Tahitil häid tulemusi näitama.
Õhtust.
PRANTSUSE POLÜNEESIA UUDISED
Tänane peamine uudis:
Prantsuse Polüneesia haiglad on järjest suurema surve all,
kuna COVID-19 juhtumite arv on hüppeliselt kasvanud.
Iga päev lisandub üle 2000 juhu,
nädalavahetusel suri 38 viirusesse nakatunud patsienti.
Tahiti uudist nägite?
Tahiti kuulutati just ohutsooniks.
VÕISTLUSE PEAKORRALDAJA
Tulin ütlema, et otsustasime Tahiti etapi koroonaviiruse tõttu ära jätta.
Nii et kui te praeguse etapi lõpuks esiviisikus ei ole,
ei saa teist maailmameistrit.
Aasta viimane etapp jäeti ära. Ongi kõik.
Rohkem võimalusi WSL-i finaalidesse jõuda ei ole.
See muudab kõike.
Täielik jama.
Vihkan koroonaviirust.
„Intensiivraviosakonnad on täis,
olukord on 48 tunniga kontrolli alt väljunud.“
Kuradi jõhker.
Haigus on jõudnud ka külla, kus me elama peaksime.
Jääb ära, jah? - Jah.
Olgu. Persse! - Jah.
Valitsus paneb piirid kinni.
HETKEL MAAILMAS 6.
Arvan, et veel paar tüdrukut
lootsid oma positsiooni Tahitil kindlustada.
Seal hea tulemuse saada ja pingereas mõned kohad tõusta.
Kui Tahiti etapp tühistati,
mõtlesin: „Selge, pean siin Mehhikos hea tulemuse saama,
sest rohkem etappe ei ole.“
Seis läks kohe palju pingelisemaks.
Eriti viienda koha omanikul. - Tõsi.
Ta teeb lihtsalt head nägu.
See on mask.
TREENER
Tean, et su sees pulbitseb miski. Sa ei saa seda varjata, Steph.
Kas Stephil on ka agressiivsem pool? - Kurat, muidugi on.
Agressiivne? - Minagi kardan. Ma kardan teda.
Ta varjub lihtsalt naeratuse taha.
Ta kasvas ju Snapperi lähistel.
Ta on täielik tapja.
Ta on maailma parimaid naisi naeratades valitsenud.
Teades, et kaalul on meistritiitel,
pean lihtsalt viie parima hulka jõudma.
Kõige raskem on ilmselt võita Tatit,
aga sinu kasuks räägib stiil.
See on üsna tüütu.
Sõna „stiil“ tuleks ära keelata.
Nagu mul muud polekski.
Muud pole vajagi.
Ei, aga… On küll vaja. - Ja sul on ka muud.
Seitse maailmameistri tiitlit, rohkem võite kui kellelgi teisel.
Austraalias Margaret Riveri etapil…
KOLM KUUD VAREM
…oli mul raske Tatiana Weston-Webbi võita.
Tati esindab Brasiiliat.
Ta valitseb seda hooaega.
Stephanie esindab Austraaliat.
Tatiana näeb ohtlik välja.
Uus põlvkond, Tatiana Weston-Webb ja Johanne Defay,
on end kokku võtnud ja Stephi klassikalistele võtetele vastu hakanud.
Tatiana on kohutavalt tugev. Ma ei suutnud end duellil koguda.
Steph Gilmore on liimist lahti.
Tatiana Weston-Webb saavutab Stephanie Gilmore'i üle võidu.
Etapi võitja Tatiana Weston-Webb.
Kaotus tegi haiget.
Pani mind mõistma, kui väga ma tahan
motivatsiooni ja võidujanu taas üles leida
ning lüüa maailma parimaid.
Need tüdrukud on tugevad. Neil on võimsad reie- ja tuharalihased.
Olen vist meist kõigist saledaim.
Oleme ametlikult veerandfinaalidesse jõudnud.
Gilmore on maailmas viies, väga ohtlikus positsioonis.
Selles veerandfinaalis
pean arvestama sellega, et ei pruugi esiviisikusse jõuda.
Peaksin saama paremaid tulemusi,
aga, jah, vaatan neid naisi ja mõtlen,
mida paremini teha saaksin.
Pean teda võitma.
Järgmisena Tatiana Weston-Webb ja Stephanie Gilmore.
Täna on taas tähtis päev.
Ülitähtis.
Kellal on 30 sekundit.
Pean endale meenutama, et olen uue põlvkonnaga sõjas.
Tatiana surf on nii intensiivne.
Pean midagi muutma, palju jõulisemalt esinema.
Viis, neli, kolm, kaks, üks.
Ja Stephanie Gilmore alustab.
Ilus.
Suurepärane sooritus.
Imeilus surf.
Tatiana Weston-Webb. Air drop.
Siin Tati ohtlik ongi.
Aga laine hääbus pisut. 5,33.
Tati on püsti ja sõidab.
Punane, väga kaunis carve.
Naised, kes jõulisemalt esinevad…
See meeldib kohtunikele, aga seda ma muuta ei saa.
Just sellist kombinatsiooni Stephanie Gilmore'i võitmiseks vaja ongi.
Ilus puhas carve Stephilt.
See võib olla viimane sõit.
Surfan nii, nagu mina tahan.
Pean lülitama sisse režiimi, kus olen raevukas,
kuid samal ajal ka naiselik.
Imeilus laine…
Kaks parimat pööret.
Tatiana nägi just esireast filmi, mida ta vaadata ei soovinud.
„Stephanie Gilmore'i show'd“.
Meie võit.
Sellest piisab.
LÕPLIK PUNKTISUMMA
Kui ülejäänud tüdrukud kogu aeg paremaks muutuvad,
peab Steph siiski meeles pidama, et ta on kõigi aegade parim.
Stephiga ei ole kunagi lihtne võistelda.
Ja niimoodi ma võistluselt välja langeda ei tahtnud.
Aga kokkuvõttes on mul selle etapi lõpuks finaalidesse jõudmiseks piisavalt punkte.
Töö tehtud.
Laual on korralik kramm sees.
Päriselt? - Jah.
On teie lauaparandaja siin? - Ma ei tea.
Linnas on kindlasti keegi.
Jah. - Ta võib minu oma proovida, 170 cm.
Ei tea. Ta võitis sellel laual vist paar etappi.
Jah. - Küll laheneb.
Hei! Steph!
Hästi tehtud.
Kaks sõitu peab ehk vastu, siis läheb pooleks.
Kelly lubab sul oma lauda laenata. Ta kiidab seda.
Jah, see oleks tore.
Ja laine pumpab ikka.
Ees on suurepärane duell Johanne Defay ja Malia Manueli vahel.
Teada, et olen teinud kõik ja andnud endast parima…
VEERANDFINAAL
See aitab mul hommikul õnnelikuna ärgata, teate.
Ole tubli, tüdruk.
See on Johanne Defay.
Suur vahune laineosa liigub ta poole.
Ei vedanud.
Ta poleks saanud midagi teisiti teha.
Malia Manuel kogub kiirust.
Ta loeb seda lainet nagu raamatut.
Ta valib täiusliku laine.
Näita oma oskusi, Johanne. Näita oma oskusi.
Defayl on korralikke punkte vaja.
Tohutu air drop.
Johanne Defay kukub.
Valitud lained olid täiesti erinevad. Johanne'i tabas ebaõnn.
LÕPLIK PUNKTISUMMA
Prantsusmaa publiku jaoks on selle noore daami kaotus kindlasti pettumus.
Malia Manuel läheb finaalis kokku Steph Gilmore'iga.
Johanne Defay kaotas duelli, kuid veerandfinaali jõudes
kindlustas ta koha esiviisikus.
See, millise meelekindlusega
ta pärast suure sponsori kaotust esiviisikusse pürgis…
Ta võib väga uhke olla.
Oled kindlustanud koha Lower Trestlesi finaalides. Näeme seal.
Aitäh, Kaipo. Tänan. Näeme seal.
Minu eesmärk oli jõuda hooajalõpu finaalidesse.
Nüüd on mu järgmine eesmärk tippsurfarite, näiteks Steph Gilmore'i võitmine.
Buenos días ja head finaalidepäeva.
Hommik on hunnitu.
Järgmisena Malia Manuel Hawaiilt
ja Stephanie Gilmore.
Finalmente. Lõpuks ometi hetk, mida me oodanud oleme.
Pealtvaatajaid rannal ei ole, aga publikuks
on maailma parimad surfarid ise.
Üliägeda võistluse lõpetavad
Malia Manuel ja Stephanie Gilmore.
Steph on silmitsi tohutu väljakutsega.
Malia on üks neist kohutavalt jõulistest naistest…
AI IGAVESTI
…üsna ettearvamatu.
Ja Stephanie ei taha jõuda vaid viie parima hulka,
vaid jahib kaheksandat tiitlit.
Näeb vaeva, et ta sõidustiil oleks konkurentsivõimeline.
Ta võitleb oma karjääri eest.
Vii töö lõpule.
Hipodroomile!
Ma ei toeta hobuste võiduajamisi.
Pean endale meenutama, et olen kogenud ja suudan neid piigasid võita.
Olen oma stiiliga seitse tiitlit võitnud.
Ma ei pea muutuma. Selline ma täna olen. Seda ma näitangi.
Järgmine duell. Üheksa minutit, 30 sekundit.
Üheksa minutit 30.
Vaatad Stephi.
„Mulle on tähtis vaid lõbu, surf ja graatsia.“
Aga ta poleks siin, kui ei tahaks võita.
Ta poleks siin, kui ei tahaks saada kõigi aegade parimaks.
Ta nägu läheb tõsiseks ja… kõik muu kaob.
Võisteldes on ta sootuks teine inimene.
Kellal on 30 sekundit.
30 sekundit.
Tavahooaja viimane duell.
Jah. Ole tubli, Steph.
HETKEL MAAILMAS 3.
Vaata neid laineid.
Täitsa perses.
ETAPI FINAAL
Kolm, kaks, üks.
Ideaalne start Gilmore'ilt.
Imeilus barrel.
Täiuslik barrel. Tee ära!
Jah!
Steph sai, nagu tal kombeks, suurepäraselt hakkama.
Manuel on valmis vastama.
Ta kontrollib lainet täielikult.
Suurepärane asend, järgmine lõik ideaalne.
Manuel läheb juhtima.
Läheb lahti. Hiigelsuur.
Vaadake Gilmore'i. Milline võimalus!
Suurepärane esimene lõik.
Kümne punkti vääriline. Lase käia, kurat. Pane täiega.
Stephanie Gilmore lihtsalt särab.
Kuradi hea on.
Nüüd loeb vaid üks: võit, iga hinnaga.
Ära ainult kuku. Tee ära. - Steph.
Keeruline lõpp Gilmore'ile, kuid ta püsib veepinnal.
Juhtima minemiseks on vaja 5,87 punkti.
Stephanie Gilmore, su viimane sõit saab 8,5 punkti.
Naistesurfi kuninganna teenib 8,5 punkti.
Sa püha perse.
Hea skoor. - Jah, hea… Jah.
See peab küll võidu tagama.
Läheb lahti. Veel üks purakas.
Steph Gilmore kasutab eesõigust.
Ta pühitakse laualt.
Persse!
Malia vajab vaid 7,57 punkti.
Ja tema sõite vaadates paistab, et seda on lihtne saavutada.
Viis minutit.
Algab. - Viis.
Kuidas see Manuelile sobib?
Sõidetav osa suur ja avatud.
Ta üritab carve'i, kuid kaotab tasakaalu.
Oh sa.
See võis olla tema viimane võimalus.
30 sekundit. Vesi on üsna vaga. Laineid pole.
Võidab Stephanie Gilmore.
Seitse, kuus, viis, neli, kolm, kaks…
Jah!
…üks.
Naistesurf on jõulisuse ja tehnika koha pealt tohutult arenenud.
See on raevukas, kuid naiselik ja lahe, seksikas ja sportlik.
Meie kõigi sõidustiilid on väga erinevad, kuid kõigil on võrdne võimalus.
Ja see ongi ainus, mis loeb.
Talle kuulub neljas koht WSL-i esiviisikus.
Mind ei huvita, mida minu stiilist arvatakse.
Pead olema lihtsalt kartmatu ja arendama suhtumist, nagu…
„Käi persse, mina tahan seda rohkem.“
Siis võid minna lõpuni.
Muidugi olen ma mõelnud, mis tunne oleks
olla kaheksakordne maailmameister.
Kaheksa on ilus number.
Gracias por todo. Naiste finaal
Maailma Surfiliiga maailmakarikal.
See oli võrratu.
Tundus, et terve võistluse stabiilseimad surfarid klaarisid arveid
ühes parimas finaalis, mida näinud olen.
Steph on viinud sootuks teisele tasemele mitte vaid naistesurfi,
vaid surfi üldisemalt.
Järgmistel aastatel on kõige raskem tagada,
et tema surfistiil ka edaspidi konkurentsivõimeline on.
Ja nüüd tšempion, kes on teile vägagi tuttav.
Ühel hetkel peab keegi otsustama,
kuidas anda mõlemale surfistiilile võimalus õitseda.
Ta tõusis viimasel etapil tippu.
Seitsmekordne maailmameister Stephanie Gilmore.
Või ütlemegi välja, et surfi tulevik on selline.
Võta ennast kokku või lahku tuurilt.
Oh issand.
Ma ei suuda seda uskuda. - Sa püha püss.
Parim tunne maailmas.
Ma jumaldan võitmist.
Seda pole ammu juhtunud. - Ammu.
Jah. Ära tegid.
Läheme Trestlesisse kaheksanda järele.
Oh issand.
JÄRGMISES OSAS
Ootamine on lõpuks läbi.
Viis…
Igaüks neist võib tiitli võita.
Neli… - Kas võtad end tähtsaimal hetkel kokku?
Kolm…
Eesmärk on ajalukku jõuda, saada legendiks.
Kaks… - Ma võidan.
Ma võidan.
Üks. - Läks!
Tõlkinud Triin Jürimaa